ఆలెక్స్
ఆర్చర్ గ్రే హోటల్ న్యూ యోర్క్
మనం మాట్లాడుకోవచ్చా?
నీకేమైనా సమస్య ఎదురైందా?
నన్ను క్షమించు. నేను నీ ఆఫీసుకు వచ్చుండకూడదు.
ఆ పని నేను చేసి ఉండకూడదు.
అప్పుడు నా బుర్ర సరిగ్గా పని చేయలేదు.
అంటే, నువ్వు చేసింది నన్ను చాలా బాధ పెట్టింది.
అయితే, ఇప్పుడు నేను నీకు క్షమాపణలు చెప్పాలంటావా?
క్షమాపణలు చెప్పేంత ఇంగిత జ్ఞానం కూడా నాకు లేదా?
నన్ను క్షమించు.
నేను వెధవలా ప్రవర్తించాను.
నిన్ను బాధపెట్టాలని అనుకున్నా.
నన్నెంత బాధపెట్టేదానివో, అంతే బాధ నువ్వు కూడా అనుభవించాలనుకున్నా.
ఎందుకంటే నేను మంచివాడిని కాదు.
నేను మరో అవకాశానికి కూడా అర్హుడిని కాదని నాకు తెలుసు,
కానీ దయచేసి నాకు మరో అవకాశమివ్వు.
నేను పునరావాస కేంద్రానికి వెళ్తాను.
నాకు ఉన్న అభిమానాన్నంతటినీ పక్కన పెట్టేస్తాను.
నువ్వే డబ్బులు కట్టవచ్చు... నేను ఉంటాను.
అమ్మ పోరు నేను పడలేను.
నేను బాగుపడతాను.
దయచేసి విను.
చూడు, కంగారుపడాల్సిన అవసరం లేదు.
ఏం పర్వాలేదు.
కేవలం వాళ్ల ముందు కూర్చొని వాళ్ల కొట్టే సోదంతా వినాలంతే.
నేనేం చెప్పాలో నాకు తెలుసు.
పర్వాలేదు, మాట్లాడే పని నేను చూసుకుంటాలే.
హేయ్, కాస్త వెనక మార్గం గుండా తీసుకెళ్తావా?
-పర్వాలేదు. ఏం పర్వాలేదు. -అక్కడ అంతా గందరగోళంగా ఉంది.
ఆలెక్స్, ఆలెక్స్, ఓ మాట చెప్పండి. మిట్చ్ మరణంపై మీ ఫీలింగ్ ఏంటి?
మిట్చ్ తో చివరిసారి మీరు ఎప్పుడు మాట్లాడారు?
రాక్షసుడు
-ఆలెక్స్! ఆలెక్స్! -ఆలెక్స్!
ఆలెక్స్! ఆలెక్స్!
ఆలెక్స్, నీకు జరిగిన నష్టానికి చింతిస్తున్నాను.
నీకు, మిట్చ్ కి మధ్య సంక్లిష్టకరమైన సంబంధం ఉందని నాకు తెలుసు.
అందులో సంక్లిష్టకరమమేమీ లేదు. వాళ్లిద్దరూ భాగస్వామ్యులంతే.
ఒకరేమో లైంగిక ఆకృత్యాలకు పాల్పడి ఉద్యోగం పోగొట్టుకున్నారు,
ఇంకొకరేమో ఆ పర్వవసానాలను అనుభవిస్తున్నారు.
మరి ఆమె ఊరికే అతడిని కలవడానికి వెళ్లిందా? అది కూడా ఇటలీకి?
అదేమైనా కానీ, ఒక వ్యక్తిగత విషయం.
అదీగాక, మీ ఉద్యోగులు ఆమె క్రెడిట్ కార్డును, ఈమెయిల్స్ ని హ్యాక్ చేసి
నేరం చేయకపోయుంటే, ఆ విషయం మీకు కూడా తెలిసేది కాదు.
పర్వాలేదు. అది...
ఆలెక్స్ ఒప్పందంలో సెలవుల ప్రస్తావన ఉంది.
చేరిన వెంటనే అలా చేయడం వింతగానే ఉంటుంది, కానీ అది పెద్ద విషయమేమీ కాదు.
డగ్, నువ్వు మమ్మల్ని మాట్లాడనివ్వు, లేదా నువ్వు బయటకన్నా వెళ్లు.
ఆలెక్స్, నువ్వు మా కుటుంబంలో భాగానివి.
నిజానికి, మేమే నీ వద్దకు వచ్చాం కనుక నువ్వు మాకు అంతకన్నా ఎక్కువ.
మా కుటుంబంలోని వాళ్లకే మేము ఏడాదికి 25 మిలియన్ డాలర్లు చెల్లించం.
అంటే, ఏం జరిగినా కానీ, నువ్వంటే మాకు చాలా ఇష్టం.
ఏం జరిగినా కానీ మేము నీకు అండగా ఉంటాము,
ఈ మొత్తం వ్యవహారంలో నీకు తోడుగా ఉంటాము.
మంచిది.
నేను మీకు తిరిగి ఇచ్చేస్తున్నాను.
మేము ఇచ్చేయమని అడగట్లేదు.
ఒక్క నిమిషం, నువ్వు ఏం ఇచ్చేస్తున్నావు?
డబ్బును. నేను డబ్బును ఇచ్చేస్తున్నా.
మళ్లీ ఇక్కడికి రావడం నేను చేసిన అతిపెద్ద తప్పు, నాకు అది ఇప్పుడే తెలుస్తోంది.
ఈ సమయంలో నువ్వు అలాంటి నిర్ణయం తీసుకోవడం...
నేను నిర్ణయానికి వచ్చేశాను, డగ్. సరేనా?
నీ కమిషన్ నీకే ఉంటుంది. అందులో సందేహమేమీ లేదు, కానీ
టిఎంఎస్ లో నాకు మార్చి 16 ఆఖరి రోజు అవుతుంది.
మరి ప్రైమ్ టైమ్ సంగతేంటి?
నాకు అర్థమవ్వడం లేదు.
మ్యాగీ బ్రెనర్ పుస్తకం మార్చి 17న విడుదల అవుతుంది.
అందులో నా గురించి చాలా దారుణమైన రాతలు రాసుంటాయి.
అవేంటో మాకు చెప్పగలవా?
తను చెప్పలేదు. అవి జనాలకు తెలియకపోవచ్చు కూడా.
మ్యాగీ ఇంటర్వ్యూను ప్రసారం చేయకూడదని వైడిఏ నిర్ణయం తీసుకుంది, కనుక...
డగ్, స్టెల్లా,
మీరిద్దరూ ఒక నిమిషం నాకూ, ఆలెక్స్ కి ఏకాంతం ఇవ్వగలరా?
సరే.
చూడు, ఆలెక్స్, నువ్వేమీ...
డగ్. ఇక బయటకు వెళ్లు.
ధన్యవాదాలు.
నా మీద తీవ్ర వ్యతిరేకత వస్తుంది...
నేను చేసిన పనులకు, కోరీ.
నువ్వు జాత్యాహంకారాన్ని కానీ లేదా గేల మీద ఏహ్యభావాలను కానీ ప్రదర్శించి ఉంటే తప్ప,
నేను నీ ఒప్పందాన్ని రద్దు చేయను. ఆ ప్రసక్తే లేదు.
కాబట్టి, నువ్వు నీ వెన్నెముకకు శస్త్రచికిత్స చేసుకో.
ఈలోపు నీ స్థానంలో లారా పని చేస్తుంది,
ఆ తర్వాత నువ్వు అట్టహాసంగా ప్రైమ్ టైమ్ కి రావచ్చు.
నేను మిట్చ్ తో పడక పంచుకున్నాను.
సరే. కానీ, ఈ పుస్తకం తాలుకు ప్రభావాలు ఎలా ఉంటాయో మనం ఊహించలేం కదా.
అతను మహా స్త్రీలోలుడు.
మీ స్త్రీవాద మూర్తి, శత్రువుతో పడక పంచుకుంది.
అది కూడా కావాలనే చేసింది,
ఆమెని మభ్యపెట్టలేదు,
పైగా అప్పుడు అతను వివాహితుడు.
ఆ పని చేసినందుకు తనేమీ బాధపడటం లేదు కూడా.
అది నా వ్యక్తిత్వం మరి.
నాకు డబ్బులేమీ వద్దు. నా పని అయిపోయింది. అయిపోయిందంతే.
కావాలంటే నువ్వు దానం చేసుకో, కానీ నాకు బలవంతంగా ఇవ్వాలని చూడకు.
అబ్బా, కోరీ.
నువ్వు ఎప్పుడైనా క్రికెట్ ఆడావా, ఆలెక్స్? బ్యాటింగ్.
ఫీల్డర్స్ ఉంటారు.
వాళ్ళ లక్ష్యం ఏంటంటే రన్స్ ఇవ్వకుండా చూడటం,
నిన్ను అవుట్ చేయడం.
ధాటిగా ఆడితే స్కోరు బాగా పెరుగుతుంది. అవుట్ అయ్యే అవకాశం కూడా ఉంటుంది,
అలా అని మనం రన్స్ కొట్టకుండా ఉండలేం.
వాళ్లని పట్టించుకోకూడదు.
మనం ఏకాగ్రతగా ఉండాలి, దృష్టి బంతిపై పెట్టాలి,
ఎందుకంటే, ఆట అంతా మన చేతిలో ఉన్న బ్యాట్ పైనే ఆధారపడుంటుంది.
బ్యాట్ ను సరైన టైమింగ్ తో జుళిపిస్తే,
ఆ బంతి శరవేగంగా దూసుకెళ్తూ బౌండరీ అవతల పడుతుంది,
అప్పుడే కదా మనకి మంచి రన్స్ వస్తాయి.
మనం బ్యాట్ ని సరైన విధంగా వాడాలి, అంతే.
నీ ఉపదేశానికి ధన్యవాదాలు, కోరీ.
సరే, కానీ కొన్నిసార్లు,
మనకి అదృష్టం అస్సలు కలిసిరాక,
బంతి నేరుగా ఫీల్డర్ చేతుల్లో పడుతుందని మనం గమనించవచ్చు.
అప్పుడు మనం చేయగలిగిందేమీ లేదు,
అప్పుడు, "ఇక నేను పెవిలీయన్ బాట పట్టాల్సిందే," అనుకుంటాం. అంతే కదా?
"జనాలందరూ నా మీద పెట్టుకున్న ఆశలను అడియాశలు చేశాను," అని అనుకుంటాం.
అప్పుడే నువ్వు నిరాశకు గురికాకుండా
తర్వాతి ఆట కోసం నీ శక్తినంతా కూడదీసుకొని,
రెట్టించిన పట్టుదలతో బ్యాట్ కి పని చెప్పి ధనాధన్ బౌండరీలతో కుమ్మేసి సెంచరీ కొట్టాలి.
నేను ఎక్కడా తగ్గను.
నేను నా శక్తినంతా ధారపోస్తాను, ఎవరూ మర్చిపోని ఇన్నింగ్స్ ఆడతాను.
నా దగ్గర చాలా టెక్నిక్స్ ఉన్నాయి.
నీ దగ్గర ఉంటాయి, కోరీ.
ఆ గొప్పతనం నీలో ఉంది.
నేను "ది మార్నింగ్ షో" నుండి సెలవు తీసుకుందామనుకుంటున్నా,
నేను చెప్పిన విధంగానే, పుస్తకం విడుదలకు ముందు రోజే నా ఆఖరి రోజు అవుతుంది.
కాబట్టి జాగ్రత్త.
షోని జాగ్రత్తగా చూసుకో, నువ్వు కూడా జాగ్రత్తగా ఉండు.
నీ కర్తవ్యాన్ని నిర్వర్తించు.
మళ్లీ స్వాగతం, ఆలెక్స్.
ధన్యవాదాలు, జింబో.
సరే.
దేవుడా.
రండి.
హలో.
హేయ్.
-నేను ఒక నిమిషం లోపలికి రావచ్చా? -అలాగే, తప్పకుండా.
అలా ఉన్నట్టుండి వెళ్లిపోయినందుకు మన్నించు.
-కవర్ చేసినందుకు ధన్యవాదాలు. -పర్వాలేదు. దానిదేముందిలే.
-సరే. -ఎలా ఉన్నావు?
బాగానే ఉన్నాను. సోమవారం నుండి వస్తాను.
నీకు ఇంకాస్త సమయం అక్కర్లేదంటావా?
లేదు. వాళ్లు మనిద్దరి గురించి బాగా ప్రచారం చేశారు,
కాబట్టి మనం దాన్ని నిజం చేయాలి.
సరే.
అంటే... సోమవారం నేను సెలవు పెట్టాను.
నేను...
మా తమ్ముడిని పునరావాస కేంద్రంలో వదిలి రావాలి.
అయ్యో.
మళ్లీ నీకు ఆ సమస్య ఎదురైనందుకు నాకు బాధగా ఉంది.
సర్లే. ధన్యవాదాలు.
అయితే నేనూ డేనియల్ కవర్ చేయాలన్నమాట.
అంటే, సోమవారం నా బదులు లారా కవర్ చేస్తానంది,
కాబట్టి మంగళవారం ఏమైనా వస్తావా?
లేదు, వస్తాను.
-వస్తా. నిన్ను మంగళవారం కలుస్తాలే. -సరే.
కుదిరితే, వచ్చే వారం అలా డ్రింక్స్ కి వెళ్దామంటావా?
అంటే... నువ్వు మళ్లీ ఇక్కడికి వచ్చినప్పుడు,
నేను భావావేశపరంగా ఏదేదో వాగేశాను, అది నాకు మంచిగా అనిపించలేదు.
నాకు రావాలనే ఉంది. నిజంగానే.
కానీ నువ్వు నాకు కాస్తంత దూరంగా ఉండాలి.
దూరంగానా?
అది నీ మంచి...
అవును, నా మాట నమ్ము.
నువ్వు బాగానే ఉన్నావా?
బాగానే ఉంటాలే. ధన్యవాదాలు.
-వీకెండ్ కులాసాగా గడుపు. -సరే.
సరే మరి.
బ్రాడ్లీ జాక్సన్
మిస్ కెస్లర్, మీకు జరిగిన నష్టానికి చింతిస్తున్నాను.
చాలా చాలా ధన్యవాదాలు.
-వస్తున్నానని వీరికి తెలుసా? -తెలుసు.
కొందరు ఉంటారు, కొందరు ఉండరు.
నేను ఇది తప్పనిసరిగా చేయాలి, కానీ నాకు ఏదోలా అనిపిస్తోంది.
హేయ్, కనీసం నీకు మాస్క్ అయితే లేదు కదా. నాకు నేను మైఖెల్ జాక్సన్ లా అనిపిస్తోంది.
నువ్వు జాగ్రత్తగా ఉంటున్నావు మరి.
మియా నన్ను కలవకూడదు అనుకుంటోందా?
తనకి వేరే చోట పనుంది, అంతే.
అందరికీ నమస్తే, ఒక్కసారి నేను చెప్పేది వినగలరా?
నన్ను ఇక్కడి రానిచ్చినందుకు, మీతో మాట్లాడే అవకాశమిచ్చినందుకు ధన్యవాదాలు.
మీలో కొందరికి నేనెవరో తెలియకపోవచ్చు, నా పేరు పేయిజ్ జేకబ్స్, మిట్చ్ మాజీ భార్యని.
ఇది వింతగా ఉందని నాకు తెలుసు. నేను ఇది బలవంతంగా చేయాల్సి వస్తోంది.
నిన్నంతా నేను అసహ్యించుకొనే మనిషికి అంత్యక్రియలను ప్లాన్ చేస్తూ గడిపాను,
వస్తారేమో అని అనుకున్న వాళ్ళకి కాల్ చేసి పిలిచాను.
అవును.
కానీ నా చిన్న కొడుకు, నాన్న మిత్రులెవరైనా వస్తారా అని ఈ ఉదయం నన్ను అడిగాడు.
ఏదేమైనా, వాడు అడిగాడని ఒక తల్లిగా నేను ఇక్కడికి వచ్చాను.
ఒకవేళ మీకు మిట్చ్ ని చూడటం ఇష్టం లేకపోతే, ఆయన దేహం ఇంకా ఇటలీలోనే ఉంది.
సోమవారం నుండి వారం రోజులు ఉంటుంది.
ఇక్కడికి వచ్చి ఎవరినైనా నొప్పించి ఉంటే క్షమించమని కోరుతున్నాను. ధన్యవాదాలు.
బయటకు నేనే వెళ్లగలనులే.
మనం బైడెన్ ని ఇంటర్వ్యూ చేయవచ్చు కదా? మనం గెలిచిన వాళ్లతోనే మాట్లాడాలి కదా.
ఆయన సండే షోలో పాల్గొన్నాడు కనుక, ఇప్పుడు గ్రెగ్ షూల్జ్ తో మాట్లాడతున్నాం.
గ్రెగ్ షూల్జ్.
ఆలెక్స్, మళ్లీ సుస్వాగతం.
-హాయ్. -హేయ్.
నీకు ఓ విషయం చెప్పాలి.
ఈ కరోనా వైరస్ ని ఎదుర్కొనే పనిలో భాగంగా,
మేము అందరి ఇళ్ళలో స్టూడియోలను ఏర్పాటు చేస్తున్నాము.
ఇళ్లలో స్టూడియోలా?
అవును. ఒకవేళ వైరస్ తీవ్రరూపం దాల్చితే, ఎందుకైనా మంచిదని,
-ఇంకా ఇతరుల గోల కూడా ఉండదు. -ఓరి దేవుడా.
అంటే, అది అవసరమని నాకు అనిపించడం లేదు.
కానీ... ఒక్క నిమిషం.
తప్పకుండా.
-హేయ్. -హలో.
నేను...
నువ్వు ఇవాళ వస్తావని నేననుకోలేదు. నువ్వు నాకు కాల్ చేయలేదు కదా.
అలా ఉంటే ఎలా ఉంటుందో.
చూడు, నువ్వు ప్రొడ్యూసర్ గా ఇంకొకరిని పెట్టుకొనే దాకా నేను ఉంటానులే.
సరే.
లేదా జనాలు నిన్ను అసహ్యించుకొనే దాకా. ఏది ముందు జరిగితే అది.
-హేయ్, ఆలెక్స్. -హాయ్.
మనం కెమెరా ముందుకు వెళ్లకముందే ఓ విషయం నిర్ధారించుకోవాలనుకుంటున్నా.
మనం ప్రొఫెషనల్స్, కదా?
అంతే కదా.
-మంచిది. షోలో కలుసుకుందాం. -సరే.
ఓరి దేవుడా.
సరే మరి. అంతా సిద్ధం.
అవును.
ఈ వారంతం జరిగిన ఓ విషయాన్ని చెప్పాలనుకుంటున్నాను.
కాబట్టి, ఆ విషయంలో నాకు సపోర్ట్ ఇస్తావా?
తప్పకుండా.
సరే మరి, మిత్రులారా.
అయిదు, నాలుగు, మూడు...
పన్నెండవ కెమెరా రోల్ ప్లీజ్.
మనం గెలిచాం, మీ కారణంగానే ఇంతటి ఘన విజయం మా సొంతమైంది.
శుభోదయం. నిన్న రాత్రి జరిగిన దానికి సంబంధించి ముఖ్యమైన వార్తలు.
ఈ వారాంతం దక్షిణ కెరోలీనాలో జో బైడెన్ ఘన విజయం సాధించిన తర్వాత,
ఇండియానాలోని సౌత్ బెండ్ మాజీ మేయర్, పీట్ బుట్టీజెజ్,
డెమొక్రాటిక్ పార్టీ తరఫు నుండి పోటీదారునిగా తప్పుకున్నారు...
రోల్ ఏ స్టాండ్ బైలో ఉండాలి. రోల్ ఏని చూపాలి.
...అధ్యక్షునిగా జో బైడెన్ కి మద్దతు ఇవ్వడం నాకెంతో ఆనందంగా ఉంది.
ఇంకో ముఖ్యమైన వార్త విషయానికి వస్తే, అమెరికాలో కరోనా వైరస్ కారణంగా
మరొకరు మృత్యువాతపడ్డారు.
ఈ కరోనా వైరస్ అసలు చాలా విచిత్రంగా ఉంది.
-దాన్ని అదుపు చేయలేకపోతున్నారు. -అంటే...
1989లో ఎబోలా అమెరికాపై దాడి చేసినప్పుడు, అది మనకి తెలీను కూడా లేదు.
అది రిచర్డ్ ప్రెస్టన్ పుస్తకంలో ఉంది.
-అవును. -చాలా ఆశ్చర్యంగా ఉంది.
మళ్లీ అలా జీవించాలంటే నరకంగా ఉంటుంది కదా?
-...ఆలెక్స్ లెవీ... -రెండవ కెమెరా, సిద్ధంగా ఉండాలి.
-...ప్రత్యేక అతిథి హోస్ట్, లారా పీటర్సన్. -ఆలెక్స్, ఇప్పుడు నువ్వు చెప్పాలి.
ఈ సోమవారం ఉదయం మా షోని చూస్తున్నవారందరికీ ధన్యవాదాలు.
మళ్లీ మాతో పాల్గొంటున్నందుకు నీకు కూడా ధన్యవాదాలు, లారా.
నీతో కలిసి షో చేసే అదృష్టం ఇప్పటికి నాకు దక్కింది.
నాకు కూడా అది గొప్ప విషయమే.
వారంతంలో చాలా విషయాలు జరిగాయి.
కోవిడ్ 19 పరీక్షల కిట్లు మనకి దొరకడం కష్టంగా ఉంది.
కోవిడ్ పరీక్షలు ఎందుకు?
నువ్వు వార్తలను చూస్తున్నావా లేదా?
కరోనావైరస్ వ్యాప్తిని మనం ఎలా నిరోధించవచ్చో చెప్పడానికి, యుబిఎ చీఫ్ వైద్య సలహాదారు,
డాక్టర్ గ్వెన్ జీగర్స్ బాటమ్ ఇక్కడికి విచ్చేశారు.
-హాయ్. -హాయ్.
సర్జన్ జనరల్ చెప్పింది నిజమే.
కొందరు, తాము ఎంత సేపు చేతులు కడుక్కుంటే మంచిది
అనే విషయం తెలుసుకొని నిజంగా ఆశ్చర్యపోతున్నారు.
కాబట్టి, మనం అదెలా చేయాలో చూపుదాం.
-కాస్త సోప్ తీసుకోండి. -సరే.
బాగా, చక్కగా కడగండి. అది...
వేళ్ళ మధ్యలో కూడా కడగాలి.
చేతులను 20 సెకన్ల పాటు కడగాలని సీడీసీ సిఫార్సు చేస్తోంది.
ఇరవై సెకన్లా?
అంటే, అది రెండు సార్లు "హ్యాపీ బర్త్ డే" పాడినంత సమయం అన్నమాట.
అది... లారా షాక్ అయింది.
అవును నిజంగానే అయ్యాను. అది చాలా ఎక్కువ సేపు కదా.
చాలా సేపు... నువ్వు చేతులను ఎంత కాలం నుండి కడుక్కుంటున్నావు?
-కనీసం ముప్పై ఏళ్ళ నుండి. -అయితే, నువ్వు...
నువ్వు పర్లేదులే.
ఇవాళ ఖచ్చితంగా వర్షం పడుతుంది.
అయితే, మనం సొంతంగా ఒక చేతులు కడుక్కొనే పాట స్వరపరుచుకుందాం,
-అప్పుడు కాపీరైట్ల బెడద ఉండదు. -దేవుడా. పాడు మరి.
-సరే... -నువ్వే మొదలుపెట్టు.
మార్నింగ్ షోలో చేతులు కడగడం
చేతులు కడుక్కుంటే చాలా మంచిది
కడుక్కోవాలని గ్వెన్ చెప్పినప్పుడు
"లేదు" అని చెప్పకూడదు
అంతే! ఇక షోకి వద్దాం
-ఇంకొక్కసారి పాడదాం. -దేవుడా.
మార్నింగ్ షోలో చేతులు కడగడం
చేతులు కడుక్కుంటే చాలా మంచిది
కడుక్కోవాలని గ్వెన్ చెప్పినప్పుడు
-"లేదు" అని చెప్పకూడదు -"లేదు" అని అస్సలు చెప్పకూడదు
ఇక షోకి వద్దాం
బాగా పాడాం. పాటల జోలికి మనం వెళ్ళవదులే.
నాకొక ఐడియా వచ్చింది.
నేను చికిత్స తీసుకొని వచ్చాక మనం డిస్నీ వరల్డ్ కి వెళ్దాం.
మొంటాక్ పునరావాస & నైపుణ్యాభివృద్ధి కేంద్రం
-అది పిల్లలు వెళ్లే చోటు, హాల్. -అవును, కానీ మన బాల్యం నాశనమైపోయింది కదా.
నాకు ఆ ఆలోచన కార్లో ఉన్నప్పుడు వచ్చింది.
మనం ఒక్కసారే విహారయాత్రకు బయలుదేరాం, అది కూడా ఏమైందో నీకు గుర్తుంది కదా?
బాబోయ్, అది దారుణం. ఎప్కాట్ లో అమ్మానాన్నలు మత్తులో నానా హంగామా చేశారు.
అవును, కానీ మనం మంచిగా ఉండవచ్చు. అప్పటికి నేను తాగుడు మానేస్తా.
నేను అలా రాలేను. అది నీకు కూడా తెలుసు.
ఇవాళ సెలవు తీసుకోవడానికే నానా కష్టాలు పడ్డాను.
-అదీగాక సూపర్ ట్యూస్ డే వస్తోంది... -నాకు అర్థమైంది.
అక్కడికే వెళ్లాల్సిన పని లేదు.
ఒక లాంగ్ వీకెండ్ వచ్చినప్పుడు రావచ్చు.
కూపర్స్ టౌన్ ఇక్కడికి చాలా దగ్గర.
మనం బీచ్ కి వెళ్లవచ్చు.
అది నాకు భవిష్యత్తు మీద ఆశలు కలిగిస్తుంది.
హాల్, ఇక ఆపుతావా?
నాకు నువ్వంటే ఇష్టం, కానీ నువ్వు బయటకు వచ్చేటప్పుడు నేను రాను.
నువ్వు బయటకు వచ్చినప్పుడు నేను నీతో మాట్లాడలేను.
అలా నేను చేయలేను. నేను మళ్లీ తిరోగమన బాట పట్టలేను.
ఈ స్థితికి చేరుకోవడానికి చాలా కష్టపడాను, ఇప్పుడు... నేను తిరోగమన బాట పట్టలేను.
నా సమస్యలనే నేను సరిచేయలేకపోతున్నాను.
నీకూ, అమ్మకీ మంచి జరగాలనే కోరుకుంటున్నా, కానీ నేను...
మనం మాట్లాడుకోవడం మంచిదని నాకు అనిపించడం లేదు.
లేదు, నువ్వు అలా...
నువ్వు అలా చేయలేవు. నువ్వు నన్ను ఇక్కడ వదిలేసి వెళ్లిపోలేవు.
నువ్వు మెరుగవ్వాలని అన్నావు. దానికి ఈ చోటే చాలా మంచిది.
నేను చాలా పరిశోధన చేశాం. లోపలికి మెరుగవ్వు.
లేదు, కానీ నేను బయటకు వచ్చినప్పుడు కనీసం నన్ను చూడటానికి
నా కుటుంబం రానప్పుడు, ఇక పునరావాసానికి వెళ్లి లాభమేంటి?
డ్రగ్స్ ని వదిలేసి లాభమేంటి? తిక్కదానా!
-హాల్, నేను వెళ్లిపోతున్నా. నా వెనక రాకు! -నేను ఇక్కడ ఉండను!
లేదు, హేయ్, హేయ్. హేయ్!
-నేను లోపలికి వెళ్లను! -చూడు...
-దేవుడా. -నేను లోపలికి వెళ్లను.
నిన్ను పునరావాసానికి నేను పంపించలేను. కానీ నువ్వు వెళ్తావనే ఆశిస్తున్నా.
నువ్వు ఆరోగ్యంగా అవ్వడమే నాకు కావాలి, కానీ నేనేమీ నీపై రుద్దలేను.
నువ్వు ఎదిగిన వాడివి.
ఇక్కడ నువ్వు ఉండటానికి నేను డబ్బులు కట్టాను. కాబట్టి...
కాబట్టి నువ్వే తేల్చుకో. నేను వెళ్తున్నా, నా వెనకే నువ్వు రాకు.
అయితే నువ్వు నన్ను ఇక్కడే వదిలి వెళ్లిపోతావా?
-నేనం నిన్ను వదిలి వెళ్లిపోవట్లేదు. -నేను నీ సొంత తమ్ముడిని!
నీకేం కావాలి? డబ్బు కావాలా? అది నా దగ్గర ఉంది.
-లేదు... -ఇదిగో. ఇదిగో కాస్త డబ్బు.
డబ్బు గురించి నేను పట్టించుకోను. ఇంటికి వెళ్లు, లేకుంటే ఏమైనా చేసుకో.
హేయ్, నేను ఈ డబ్బులతో డ్రగ్స్ కొని ఎక్కువ తీసుకొని చచ్చిపోతే?
అప్పుడు నేను చచ్చిపోతాను కనుక నన్ను చూసే
-అవసరం కూడా నీకు రాదు! -నన్ను బెదిరించడం ఆపు!
ఆపు! ఇది నీ జీవితం!
లోపలికి వెళ్లాలనుకుంటే వెళు, లేకపోతే లేదు. అది నీ...
నీకు...
ఇది నీ జీవితం.
దాన్ని ఎలా జీవించాలనుకుంటున్నావు అనేది నువ్వే తేల్చుకో.
-ముసలివాళ్లకే ఎక్కువ ప్రమాదం. -మన్నించాలి.
మళ్లీ నీకు వీపు నొప్పి వస్తే నాకు తప్పకుండా కాల్ చేయ్.
తప్పకుండా చేస్తాను. చాలా చాలా ధన్యవాదాలు, గ్వెన్.
-నేను లోపలికి రావచ్చా? -పర్లేదు. బేషుగ్గా రావచ్చు.
అతిథి
అయితే...
అయితే, నువ్వు మిట్చ్ అంత్యక్రియలకు వెళ్తున్నావా?
మనం కొందరు మిత్రులతో కలిసి "బ్రింగ్ ఇన్ ద నాయిస్, బ్రింగ్ ఇన్ ద ఫంక్" కి
ఒకరోజు రాత్రి వెళ్లాం, గుర్తుందా?
నువ్వు, నేను, ఇంకా జో, సిడ్నీ...
-మ్యాగీ... -నాకు గుర్తుందిలే.
ఆ రోజు చాలా సరదాగా గడిచింది.
అవును. చాలా సరదాగా గడిచింది.
మరి నేను నీకు ఎందుకు నచ్చలేదు? అంతలా నేనేం చేశాను?
అది నీకు తెలీదా?
తెలీదు.
ఒకరోజు మనం స్నేహితులుగా సరదాగా గడిపాం, ఆ తర్వాతి రోజే నువ్వు నేనెవరో
తెలియనట్లుగా ప్రవర్తించావు, నాకు అంతకన్నా ఇంకేమీ తెలీదు.
నిజంగా? నీ మీద ఉన్నట్టుండి నాకు అసహ్యం పెరిగిందంటావా?
ఆ సమయంలో ఏం జరుగుతూ ఉండిందో నీకు గుర్తుందా?
గుర్తుంది. అది నీ జీవితంలో ఒక చీకటి అధ్యాయం.
నువ్వు కొంతకాలం అందరికీ దూరంగా ఉండాలనుకున్నావు.
దూరంగా ఉందామనుకున్నానా? అలా అని నేను నీకు చెప్పానా?
లేదు.
కానీ మన మధ్య అంత సాన్నిహిత్యం లేదు.
బ్రింగ్ ఇన్ ద నాయిస్, బ్రింగ్ ఇన్ ద ఫంక్ కి కలిసి వెళ్లేంత చనువు ఉంది కదా.
నువ్వు డిన్నర్ కి మా ఇంటికి వచ్చావు, ఆ వేసవిలో చాలా సార్లు వచ్చావు.
అంటే, నేను మీ స్నేహితులతో నాకు కూడా స్నేహం ఉండేది.
నేను అప్పుడే న్యూ యోర్క్ కి వచ్చాను. నువ్వంటే నాకు ఇష్టం ఉండింది.
నేను ఉచ్ఛ స్థితిలో ఉన్నాను.
అప్పుడు నీకు కావలసింది అదే.
వావ్. దాన్ని నువ్వు నిజంగానే నమ్ముతున్నావా?
నాకు కష్టకాలం ఎదురైనప్పుడు
మన మధ్య స్నేహం అనేది లేదు, కదా?
కనుక నాకు తెలిసిందల్లా నువ్వు నా మిత్రులతో కలిసిపోయావు, ముచ్చట్లాడావు, అంతే.
కానీ హఠాత్తుగా, లోకానికి నా వ్యక్తిగత విషయాలన్నీ తెలిసిపోయాయి.
అవును.
నువ్వన్నది నిజమే. నేను దాని గురించి మాట్లాడాను.
దాన్ని పుకారు అని అనుకున్నా.
దాని గురించి అందరూ మాట్లాడుకొనేవారు.
దేవుడా, ఆరోజుల్లో పుకార్లు పెద్ద విషయంలా అనిపించలేదు.
ఎందుకంటే, ఎవరూ నీ మీద పుకార్లు లేపలేదు కనుక.
నీకు చెడు ఉద్దేశం ఏమీ లేదని నేను ఊహించుకోగలను, కానీ...
మన గుణమేంటో మనం చేసే పనులలో బయటపడుతుంది.
అవును.
అప్పుడే మనం మాట్లాడుకొని మనస్పర్థలు పోగొట్టుకొనుంటే బాగుండు.
అప్పుడు ఏం చెప్పేదానివేంటి?
నువ్వు నా మీద గుసగుసలాడుతున్నావా అని నేను అడిగి ఉంటే?
అప్పుడు నేను లేదు అనే చెప్పుండేదాన్నేమో.
అవును.
నీతో కలిసి ఇవాళ షోలో పాల్గొనడం బాగుంది.
నిజంగానే.
కనీసం గడిచిన కొన్నేళ్లలో అయినా
నీతో స్నేహం చేసి ఉంటే చాలా బాగుండేది.
ఆ అవకాశం లేకుండా చేసినందుకు మన్నించు.
హేయ్.
నేను కూడా నీ గురించి గుసగుసలాడా.
వావ్. ధన్యవాదాలు.
యుబిఎ సూపర్ ట్యూస్ డే
2020 డెమోక్రాటిక్ రేసు
ఇక అయిదు, నాలుగు, మూడు...
ఇవాళ 2020 మార్చి, 3, మంగళవారం, ఈ రోజే సూపర్ ట్యూస్ డే.
నా షోలో మొదటి అతిథి ఎవరంటే, ఒక పెద్ద టీవీ నెట్వర్క్ కి సీఈ
గొప్ప దార్శనికుడు, మానవతామూర్తి,
ఇక నెట్వర్క్ ఎగ్జికూటివ్స్ లాగానే ఒక వెర్రి మనిషి,
కానీ ఆయన మన వెర్రి మనిషే.
ఇప్పుడు నష్టాలన్నిటికీ చెక్ పెట్టిన, యుబిఎ సీఈఓ అయిన
కోరీ ఎల్లిసన్ కి స్వాగతం పలుకుదాం.
అది నిజమే.
వావ్...
అదిరేలా చిందేయ్, బాసూ. కోరీ, స్వాగతం.
ఉత్తినే నీ కోసం ఓ స్టెప్ వేశాను.
-కోరీ, నేను నేరుగా విషయానికి వచ్చేస్తా. -సరే.
స్ట్రీమింగ్ సర్వీస్ ఎందుకు లాంచ్ చేస్తున్నారు, అదికూడా ఇప్పుడు ఎందుకు?
-అంటే, ఎప్పుడైనా మంచి ముహూర్తమే కదా. -అవును.
-మరి యుబిఎలో స్ట్రీమింగ్ సర్వీస్ ఎందుకు? -అవును.
ఎందుకంటే మేం చేసేదాని మీద నాకు నమ్మకముంది, పీటర్, కంటెంట్ శక్తి నాకు ఈ దారి చూపింది.
వావ్. మరి, మహాత్మా, నేను మిమ్మల్ని ఒక ప్రశ్న అడగవచ్చా?
మరి ఈ పిస్తాలాగా, ఎందుకని కొందరు ఈ విషయంలో
-మీతో ఎకీభవించడం లేదు? -అంటే...
వాళ్లు చేయడం లేదు కనుక అలా అంటున్నారు అంటారా?
రాజ్యమేలిన టీవీ ధీనావస్థలో ఉంది
ఒక్కొక్కళ్ళదీ ఒక్కో అభిప్రాయం.
-అది చాలా బాధాకరమైన విషయం. -అవును, కానీ నా నమ్మకమేంటంటే...
మీకు "ద ప్రిన్సెస్ అండ్ ద పీ" కథ తెలుసా?
-తెలుసు. -సరే.
డోనాల్డ్ ట్రంప్ రష్యన్ సెక్స్ టేప్ పేరు అదే కదా.
కదా?
నేను చెప్పేది వేరేదాని గురించి.
ఈ వ్యాసకర్తలందరూ
ఎవరో నేల మీద పలు చోట్ల బటాణీలను దాస్తున్నారన్న భావనలో ఉన్నట్టున్నారు.
ఆ బటాణీలను కనిపెట్టింది తామే అని, అలా చేసినందుకు తమకు గాయలయ్యి,
రాత్రంతా ఆ నొప్పిని అనుభవిస్తూ ఉన్నారని,
తాము అంత సున్నితమైనవారని చూపగలిగితే,
అప్పుడు తాము గొప్పవాళ్లమని లోకాన్ని నమ్మించగలరు అనుకుంటుంటారు.
కానీ, వాళ్లకి ఆ దాచిన చోటు ఎక్కడో తెలీదు, కనుక వాళ్లు అంతా
ప్రతీదానికి గాయాలైనట్టు నటిస్తూ, ఏదోకరోజు ఆ దాచిన చోటును కనిపెడతామని ఆశిస్తుంటారు.
మీరు నేనేమనుకున్నానో సరిగ్గా అదే అన్నారు.
కోరీ, మ్యాగీ బ్రెనర్ పుస్తకం విషయంలో మీకు ఆందోళన ఏమైనా ఉందా?
నేను చదివినదాన్ని బట్టి చూస్తే, అలా రాయడం దురదృష్టకరమని అనిపించింది.
కానీ నెట్వర్క్ గా, నాకేమీ ఆందోళనగా లేదు.
నిజానికి...
మ్యాగీని నేను యుబిఎ లేదా యు.బి.ఎ.ఎన్.సిలో ఇంటర్వ్యూకని ఆహ్వానిద్దామనుకుంటున్నాను.
అది ఎప్పుడైనా మాకు పర్వాలేదు.
విన్నారు కదా, మిత్రులారా. దీన్ని ముందుగా మేమే రిపోర్ట్ చేస్తున్నాం.
అసలు అలా మేము చేయకూడదు అనుకుంటా.
మాకు రానురాను మరిన్ని సమస్యలు ఎదురుకానున్నాయి,
చాలా మంది బాధపడే అవకాశం కూడా ఉంది.
ఓరి దేవుడా, మెరెడిత్.
రెండు నెలల్లో రెండుసార్లా, మెరెడిత్? అంటే... నువ్వేమైనా నా వెంట పడుతున్నావా?
హేయ్. జోక్ బాగుంది.
ఎలా ఉన్నావు? నువ్వు...
యాంకో.
ఏంటి?
ఇక్కడ నిన్ను కలుసుకున్నానంటే నేను నమ్మలేకపోతున్నాను.
ఏంటి? ఈ చోటు గురించి నీకు చెప్పిందే నేను.
అయితే, మీరు... మీరు ఏం చేస్తున్నారు?
మేము నివాస ప్రాంతానికి వెళ్తున్నాం.
పర్వాలేదులే. నేను తర్వాత వస్తాను.
నువ్వు బిజీ అయితే తప్ప.
...పది డాలర్లు కూడా అవ్వదు.
సరే మరి. మీకు వైట్ టెయిల్ కట్లరీవి పన్నెండు పంపిస్తాము.
మేమెన్నో దశాబ్దాల నుండి వీటిని అమ్ముతున్నాం.
నేను షోలు చేసేటప్పుడు వీటిని తొలిసారిగా అమ్మడం మొదలుపెట్టాను.
హేయ్.
నువ్వు ఎందుకు అదోలా ఉంటున్నావని నేను అడగవచ్చా?
వద్దులే.
బుల్లర్డ్ షోలో నిన్ను చూశాను. చాలా బాగా మాట్లాడావు.
గమనించినందుకు ధన్యవాదాలు.
కాబట్టి, మ్యాగీని ఇంటర్వ్యూకు పిలుస్తానని అన్నానని నీకు తెలుసు.
అవును. తను ఒప్పుకుందా?
ఆ ఇంటర్వ్యూ నువ్వు చేస్తావా?
సోమవారం రాత్రి ఇంటర్వ్యూ చేస్తావా?
పుస్తకం విడుదల అవుతోంది,
నాకేమీ ఆందోళనగా లేదని నేను చెప్పాను,
కానీ నిజానికి నాకు ఆందోళనగానే ఉంది.
ఆలెక్స్ పరిస్థితి కూడా అలాగే ఉందని నాకు తెలుసు.
మేము ఇంకా దాన్ని చదవలేదు, కానీ నీకు ఒక కాపీ పంపిస్తాము.
నేనే ఎందుకు?
ఎందుకంటే, ఏదేమైనా నువ్వు న్యాయంగా వ్యవహరిస్తావని నాకు తెలుసు, బ్రాడ్లీ.
సరే. నేను చేస్తాను.
ధన్యవాదాలు. నేను ఏర్పాటు చేస్తానులే.
ఉంటాను.
-అందులోనూ ఇక్కడ. -సమయం ఎంత అయింది?
-ఏమో. -నేను ఇక బయలుదేరాలి.
వావ్. బాగా పొద్దుపోయిందనుకుంటా.
-నేను వచ్చేవారం వెళ్లిపోతున్నాను. -అబ్బా.
కానీ నీకు నన్ను మళ్లీ కలుసుకోవాలనుందా?
-ఏమో మరి. -అయితే, మనం సోమవారమే కలుసుకోవాలి.
అయ్యో. సోమవారం కుదరదు. మంగళవారం అయితే కలవగలను.
-లేదు, నాకు ఆ రోజే కుదురుతుంది. -లేదు.
-నువ్వు షెడ్యూల్ మార్చుకోలేవా? -లేదు, మార్చుకోలేను.
అబ్బా. అంత ముఖ్యమైన పనేంటి?
నేను అంత్యక్రియలకు వెళ్తున్నా.
కొంపదీసి నువ్వు మిట్చ్ కెస్లర్ అంత్యక్రియలకు వెళ్తున్నావా?
అవును.
అవును. నేను అతనితో చాలా కాలం కలిసి పని చేశాను.
వాడు నా స్నేహితురాలిని రేప్ చేశాడు.
-సరే. అందుకు నాకు బాధగా ఉంది. -వాడు హానాని రేప్ చేశాడు.
అయినా నువ్వు అతని అంత్యక్రియలకు వెళ్తున్నావా?
ఇది సంక్లిష్టమైన విషయమని నాకు తెలుసు.
అందుకే నేను అది చెప్పాలనుకోలేదు. సరేనా?
నాకు చెప్పకపోయినంత మాత్రాన అది మంచి పని అయిపోతుంది కదా?
అలా ఏం కాదు, కానీ నేను... ఎక్కడికి వెళ్తున్నావు?
నాకు చెప్పే అవకాశం ఇస్తే, అది నాకు ఎందుకు ముఖ్యమో నేను చెప్పగలను.
వాడు నా స్నేహితురాలిని చంపాడు!
-ఆయన చంపలేదు. తనే ఎక్కువ మాత్రలు మింగింది. -వాడు చనిపోయినందుకు నాకు ఆనందంగా ఉంది.
ఫ్రెడ్ మిక్లెన్ కి, అతనికి ఇచ్చిన 119.2 మిలియన్లకూ ఇదే గతి పట్టాలని కోరుకుంటున్నా.
ఆయన అదంతా ఇచ్చేయాల్సి ఉంటుందేమో,
ఎందుకంటే హానా నాన్న ఆయన మీద, నెట్వర్క్ మీద కేసు వేశాడు.
నాకు తెలుసు. దాని ఖర్చును ఎవరు భరిస్తున్నారనుకుంటున్నావు? హానా నాన్ననా?
ఏంటి? ఏమంటున్నావు నువ్వు?
హానా చనిపోయిన రోజు నేను తనతో చాలా ఘోరంగా ప్రవర్తించాను.
-నేను ఏదోకటి చేయాలి కదా. -క్లెయిర్.
జరిగినదానికి నిన్ను నువ్వు నిందించుకుంటే ఎలా?
-చాల్లే, ఏం చేయాలో నువ్వు నాకు చెప్పకు. -ఏం చేస్తున్నావు నువ్వు?
ఏం చేస్తున్నావు? ఎక్కడికి వెళ్తున్నావు? క్లెయిర్? క్లెయిర్, ఆగు!
సర్ఫ్ పబ్లిషింగ్
మీకేమైనా అవసరమైతే కాల్ చేయండి.
మీకు విరామం అవసరమైతే, మిమ్మల్ని బయటిదాకా ఎవరోకరు వచ్చి దిగబెట్టే ఏర్పాటు చేస్తాం.
సరే, మంచిది. ధన్యవాదాలు.
సరసంలో కనబడని కోణం మ్యాగీ బ్రెనర్
జాక్సన్, బ్రాడ్లీ
లెవీ, ఆలెక్స్
"హరికేన్ ఆలెక్స్ అంటే అద్భుతమైన గాథల్లో చెప్పుకోనే అంశం మాత్రమే కాదు.
అది భయంకరమైన గాథల్లో చెప్పుకోవడానికి కూడా పనికి వచ్చే అంశమే.
మిట్చ్ కెస్లర్, ఆలెక్స్ లెవీల మధ్య ఉండే బంధం ఎంతో బలమైనది.
కెస్లర్ ఏది చేసినా అది తప్పు కాదు అని లెవీ అతడిని గుడ్డిగా నమ్మేది.
అతని డ్రెస్సింగ్ గదిని లెవీ తెరిచినప్పుడు తనేం చూసిందో ఎవరూ ఊహించలేరు."
అయిదవ అధ్యాయం లెవీ
ఓరి దేవుడా.
"కెస్లర్, లెవీలు తమ మధ్య షోలో, భాగంగా,
అలాగే షో బయట కూడా రగిలే తాపాన్ని చిలీలోని హోటల్ గదిలో తీర్చుకున్నారు.
అందరూ తప్పులు చేస్తారు, కానీ లెవీ బాగా మధనపడిపోయింది."
రేపు అసలు మిట్చ్ అంత్యక్రియలు నిర్వహిస్తున్నారో లేదో నీకు తెలుసా?
నాకు తెలిసినంత వరకు నిర్వహిస్తున్నారు.
అంటే, ఈ పరిస్థితుల్లో నువ్వు అంత మంది మధ్య ఉండటం
అంత మంచిది కాదేమో అనిపిస్తోంది.
అదీగాక, నువ్వు ఏ విధంగానూ మిట్చ్ కి ఋణపడిలేవనుకుంటా.
ఇప్పుడు నన్ను కాపాడాల్సిన అవసరం నీకు లేదు.
మిట్చ్ కి బాస్కెట్ బాల్ అంటే మొదట్నుంచీ చాలా ఇష్టం.
ఇప్పుడు అతను తల్లిదండ్రులతో ఏకమయ్యాడని, అక్కడ అతను వాళ్లతో...
బాస్కెట్ బాల్ అడుతున్నాడని ఆశిస్తాను.
అందరమూ అనందపడదాం.
మిట్చ్ జ్ఞాపకాలను తలుచుకుంటూ సంతోషపడదాం.
చల్లగా ఉండు, మిట్చీ.
ప్రేమతో, అంకుల్ మైక్.
ఒక వ్యక్తికి మరణం అనేదీ మరీ అంత దారుణమైన విషయం కాదని
అందరూ నటిస్తుంటారని నాకు తెలుసు.
అందరూ నవ్వుతూ ఆడుతూపాడుతూ సరదాగా గడపాలనుకుంటారు...
ఎందుకంటే మిట్చ్ కి అదే ఇష్టం.
ఇది జీవితంలోని మధుర క్షణాలను స్మరించుకోవడమే కదా?
కానీ నేను మీకు ఒక విషయం చెప్పాలి...
నాకు ఇది అస్సలు నచ్చడం లేదు.
ఎందుకంటే, అసలు మిట్చ్ కి కావలసింది ఏంటి అని
మీలో ఎవరికైనా రవ్వంతైనా అనిపించి ఉంటే,
దాన్ని అతనికి ఎప్పుడు పంచుంటే బాగుండేదో మీకు తెలుసా?
భలే వారే. బతికి ఉన్నప్పుడే పంచుకోవాల్సింది కదా?
-ఇక చాలు! -పానకంలో పుడక.
ఎవరైనా తమ మనస్సులో మాట చెప్తే ఎందుకంత బెదిరిపోతారు?
విషయమేంటంటే...
మిట్చ్ ఏమీ మిస్టర్ పర్ఫెక్ట్ కాదు.
ఉదాహరణకు, అతను కారు నడపడంలో ధిట్ట కాదు అనుకుందాం.
అరెరె. ఇప్పుడే కదా జరిగింది, దాని మీద జోకులేస్తే ఎలా అని నాకు తెలుసు.
ఆ విషయంలో ఎవరు నవ్వుండేవారో తెలుసా?
యుక్త వయస్సులో ఉన్న మిచెల్ నవ్వుండేవాడు.
బహుశా లోకం జనాల జీవితాలతో ఆడుకోవడం మానేయాలేమో.
ఇతర మహిళలతో సంబంధం పెట్టుకున్నంత మాత్రాన
వారిని సమాజం జనాలను చీడపురుగుల్లా చూడటం మానేయాలేమో.
జనాల మీద మరీ విపరీతమైన ద్వేషం పెంచుకోకండి,
ఎందుకంటే మళ్లీ వాళ్ళని చూసే భాగ్యం మీకు దక్కకపోవచ్చు.
కానీ యమపురిలో చిత్రగుప్తుని వద్ద ప్రతీ ఒక్కరి పద్దులు ఉంటాయి.
ఆయన దగ్గరున్న మరణ సర్టిఫికెట్ లో,
"మరణానికి కారణం: వెలివేసే సంస్కృతి." అని రాసుంటుంది.
దేవుడా.
నీకు ఈ దుర్గతి పట్టినందుకు నాకు చాలా బాధగా ఉంది, మిట్చ్.
మళ్లీ దగ్గరయ్యే ప్రయత్నం...
నేను చేజార్చుకున్నందుకు నాకు చాలా బాధగా ఉంది.
నువ్వు చాలా కాలం పాటు...
నాకు ఒక మంచి మిత్రుడిలా ఉన్నావు.
చాలా కాలం పాటు.
అందరూ నాశనమైపోవాలి!
హాయ్.
పాలా. నువ్వు రాగలిగినందుకు నాకు చాలా ఆనందంగా ఉంది.
-ధన్యవాదాలు. విమానం టికెట్ కి ధన్యవాదాలు. -దానిదేముందిలే.
అతను లేని ఈ అంత్యక్రియల్లో ఉండటం చాలా గమ్మత్తుగా ఉంది.
వింత లోకం, కానీ తెలిసిన మనిషి తారసపడినందుకు ఆనందంగా ఉంది.
నిజానికి, మిట్చ్...
నువ్వు సిద్ధంగా ఉన్నప్పుడు
ఈ రంగంలోని ప్రముఖులతో నీకు పరిచయం చేస్తానని
నేను మిట్చ్ కి మాట ఇచ్చాను.
మిట్చ్ చనిపోయినప్పటి నుండి నేను పట్టుదలతో పని చేస్తూనే ఉన్నా.
కానీ నేను ఇంకా సిద్ధంగా లేను.
ఇప్పుడు బాగా కృంగిపోయున్నాను,
నేను సిద్ధమైనప్పుడు నీకు తెలియజేస్తాను.
సరే. అంటే, జనాలు నాతో ఇంకా
ఎంతకాలం టచ్ లో ఉంటారో నాకు తెలీదు.
కాబట్టి, నువ్వు కాస్తంత త్వరగా సిద్ధమవ్వాలి.
సరే. ధన్యవాదాలు.
-ఒక్క నిమిషం ఆగుతారా, సరేనా? -తప్పకుండా. తప్పకుండా.
అందరికీ నమస్కారాలు.
మధ్యలో అంతరాయం కలిగించినందుకు మన్నించండి.
నేను వచ్చేదాన్ని కాదు, కానీ,
మిట్చ్ గురించి నేను రెండు ముక్కలు చెప్పాలని,
అలాగే అతను నాకెంత ముఖ్యమో మీకు చెప్పాలని
ఇక్కడికి వచ్చాను.
పేయిజ్, నా మాటలు ఇష్టం లేకున్నా కాస్త ఓపిక వహించు.
కొందరు...
మన్నించండి.
కొందరికి ఎప్పటికీ ఆనందం కలగదు.
ఆనందం అంటే...
నా ఉద్దేశంలో సంతృప్తి పడరని అన్నమాట.
నేను కూడా ఆ కోవకు చెందినదాన్నే.
మనం ఇంకా చేయాలి...
ఎప్పుడూ "ఇంకా చేయాలి" అనే ఉంటుంది. "ఇంకా చేయాలి" అనేదానితోనే మొదలవుతుంది.
మనం ఇంకా కష్టపడాలి.
పైకి ఎదిగేందుకు ఇంకా కష్టపడాలి.
ఇంకా ఏదో కావాలని అనిపిస్తూనే ఉంటుంది.
కాని మనం దేని కోసమో, ఇంకా ఏదో కావాలని కష్టపడుతూ సమయాన్ని గడిపేస్తుంటే,
మనం తగినంత సమయం...
నిజంగా జీవించడానికి కేటాయించలేం.
మిట్చ్ కొన్ని క్షమింపరాని పనులు చేశాడు.
ఇంకా...
అవును. అవును.
నేను మిట్చ్ ని చూడటానికి ఇటలీ వెళ్ళాను.
అతను చనిపోయిన రోజున నేను అతడిని కలిశాను.
తను చేసిన పనులకు పర్యావసానాలను
అర్థం చేసుకొనే ప్రయత్నం చేస్తున్నాడని మీకు తెలపాలనుకుంటున్నాను.
అతను బాధపడ్డాడు.
అతను మెరుగవ్వాలని అనుకున్నాడు. మెరుగవ్వాలని అనుకున్నాడు.
అది సరిపోదని నాకు తెలుసు. అసలు ఎప్పటికీ సరిపోదు. ఎన్నటికీ సరిపోదు.
కానీ నేను ఆ విషయం మీకు చెప్పాలనుకున్నాను.
అతనిలోని ఆ మార్పును కూడా అందరూ గుర్తుంచుకోవాలని నా ఆశ.
మిట్చ్ కి ఒక అందమైన కుటుంబం ఉంది,
ఇద్దరు అందమైన పిల్లలు, ఇంకా తాను భర్తగా తగినవాడిని కానని తనకు తెలిసిన భార్య ఉంది.
పేయిజ్.
ఇదంతా జరిగినందుకు మన్నించు.
మీరే చెప్పండి.
గతేడాది నేను మిమ్మల్ని ఇంటర్వ్యూ చేసిన రోజున, నేను ఆలెక్స్ లెవీ నిర్వహించిన
నిధుల సేకరించు కార్యక్రమానికి వెళ్లాను, అప్పుడు యాష్లీ బ్రౌన్ నుండి నిజాన్ని
ఎలా రాబట్టాలో మీకు చెప్పింది ఆమేనని ఆమె నాకు చెప్పారు.
తనను తాను ఒక స్త్రీవాద మూర్తిలా చిత్రీకరించుకొనే ప్రయత్నం చేశారు.
నిజాన్ని బయట పెట్టింది మీరు. అది నిజమేనా?
కాదనే చెప్పాలి.
అదీ మరి.
ఆలెక్స్? నువ్వు ఇది చూస్తున్నావా?
ఆలెక్స్? నువ్వు నాకు తిరిగి కాల్ చేయాలి.
ఈ ఉద్యోగం నాకు ఎలా దక్కిందో మీకు తెలుసా?
నాకొక ఐడియా ఉంది.
అవును, మీకు ఉందిలెండి.
కానీ దాన్ని మీరు పుస్తకంలో రాయలేదు.
పుస్తకంలో అన్నీ రాయడం కుదరదు కదా.
నిజానికి నేను కాస్త నిరాశ చెందాననే చెప్పాలి.
అదేంటో మీరు ఇక్కడ చెప్పగలరా.
అది చాలా ఆసక్తికరమైన కథే కదా, ఏమంటారు?
మీ మాటల్లోనే నిస్సంకోచంగా చెప్పేయండి.
సరే. నాకు గుర్తున్నంత వరకు,
మిట్చ్ స్థానంలో మిమ్మల్ని ఉంచాలనే ఆలోచనే అస్సలు ఎవరికీ రాలేదు.
-అప్పుడు ఏం జరిగింది? -అప్పుడు ఆలెక్స్ లెవీ,
తను ఎప్పుడూ ఆడుతూనే ఉంటుందని భావించే దాగుడుమూతల ఆటలో భాగంగా,
ఎవ్వరూ ఊహించని విధంగా తన సహయాంకర్ గా మిమ్మల్ని ప్రకటించారు.
ఆ ప్రకటన నెట్వర్క్ లో ఉన్నవాళ్ళందరినీ షాక్ కి గురి చేసింది,
కానీ ఆలెక్స్ వాళ్లందరికీ మరో అవకాశం లేకుండా చేశారు,
మిమ్మల్ని కాదనడానికి వాళ్లు ఏం చేయలేకపోయారు. కాబట్టి...
చూశారా, ఆ కథ చాలా ఆసక్తికరంగా ఉంది.
అది నిజమే.
మరి, దాన్ని ఎందుకు మీరు ప్రస్తావించలేదు?
సరే, మీ ఇష్టప్రకారమే కానిద్దాం మరి.
మిమ్మల్ని ఇంటర్వ్యూ చేసినప్పుడు మీరు అబద్ధం చెప్పారు.
నేనిప్పుడు అన్నదేదీ మీరు నాకు చెప్పలేదు, అది నిజమే అని మీరు ఇప్పుడు అంటున్నారు.
అవును, నిజమే. నేను అబద్దమాడాను.
నా వ్యక్తిగత సంగతులు ఇతరులకు తెలియడం నాకు ఇష్టం లేదు.
-అవును, అంటే... -ఇప్పుడు నేను మంచిదాన్నని అనుకోరు.
కానీ నేను ఇప్పుడు చాలా చక్కగా పని చేస్తున్నాను,
తనే లేకపోయుంటే నాకు ఈ అవకాశమే వచ్చుండేది కాదు.
ఆలెక్స్ మరియు మిట్చ్ కెస్లర్ల మధ్య ఉన్న, వారిద్దరికీ ఇష్టమైన సంబంధాన్ని
మీ పుస్తకంలో ఇంత ఎక్కువగా ఎందుకు ప్రస్తావించారా అని నాకు ఆశ్చర్యంగా ఉంది.
అంటే, అది అక్రమ సంబంధమే అనుకోండి. అందులో ఏం సందేహం లేదు.
కానీ, ఈ సమయంలో, అది అంత ప్రధానమైనదిగా అనిపించడం లేదు.
అదే కాక మిట్చ్ చాలా చెడు పనులు చేశారని మీరు ఇందులో రాశారు,
వాటిపై విమర్శలు సహేతుకంగానే ఉన్నాయి.
కానీ దీనిలోకి ఆలెక్స్ ని ఎందుకు లాగారు?
అంటే, ఆలెక్స్ లెవీపైన మీకు వ్యక్తిగతంగా ఏమైనా కక్ష్య ఉందా?
లేదు, లేదు. నాకేమీ లేదు.
నిజానికి, నేను...
నిజానికి నేను పాపం అనిపించి కొన్ని విషయాలను రాయలేదు కూడా.
నిజంగానా? వావ్. అంటే,
-మీరు అన్నది నాకు అర్థమైంది, కానీ... -నా చేత బలవంతంగా చెప్పించాలనుకుంటున్నారా?
సరే, మీ ఇష్టం.
పోయిన నెల, నేను లాస వేగస్ లో ఉన్నప్పుడు, అప్పుడు మీరు కూడా అక్కడే ఉన్నారు.
-అన్నట్టు మీరు చర్చ చాలా బాగా చేశారు. -ధన్యవాదాలు.
రాత్రి పొద్దుపోయింది, నేను నా హోటల్ గదిలో కూర్చొని ఉన్నాను,
అది చర్చకు ముందు రోజు రాత్రి, నా పనెదో నేను చూసుకుంటూ ఉన్నాను,
అప్పుడు హఠాత్తుగా, మీ సహయాంకర్ హోష్ లో లేకుండా
నా గది తలుపును గట్టిగా బాదడం మొదలుపెట్టారు.
ఆలెక్స్?
-అప్పుడు ఆమె హోష్ లో లేదా? -అవును.
అది నేనేదో ఊహించి చెప్పట్లేదు. అది నిజం.
పుస్తకానికి సంబంధించి కాపీ ఏదైనా ఉందా అని అడిగారు.
నా దగ్గర లేదు అని నేనన్నాను.
ఎందుకో అని ఆమేమైనా చెప్పారా?
తను మిట్చ్ కెస్లర్ తో పడక పంచుకొన్న విషయాన్ని
నేను పుస్తకంలో రాశానో లేదో తెలుసుకోవాలనుకున్నారు.
రాశాను అని ఆమెకి చెప్పాను.
మరి ఆమె మిమ్మల్ని ఏం చేయమని అడిగారు?
అది తీసేయమని అడిగారు.
అయితే, మీకు చాలా కాలంగా తెలిసిన ఒక మహిళ
తాను చాలా ఏళ్ళ క్రిందట చేసిన పొరపాటు విషయమై
బాధ పడుతూ మీ వద్దకు వచ్చారా?
పదేళ్లు, కానీ ఆమె ఒక విలేఖరి. కనుక...
సరే. అది పదేళ్ళ క్రిందట జరిగిన పొరపాటు.
కానీ ఆమె చాలా బాధలో ఉండి, దాన్ని ప్రచురించవద్దని మిమ్మల్ని కోరారు,
అయినా కానీ దాన్ని మీరు ప్రచురించేశారా?
మీరు పడక పంచుకొన్న వారిలో అత్యంత దుర్మార్గులు ఎవరు, మ్యాగీ?
నాకు తెలుసుకోవాలనుంది, అంతే.
మీలో అస్సలు లోపాలే లేవంటారా?
బ్రాడ్లీ,
లైంగిక వేధింపులను దాచిన అవినీతి నెట్వర్క్ మీదనే నా పుస్తకం రాశాను.
అనుచిత ప్రవర్తన గురించి చాటానంతే.
అలాగే, ఆలెక్స్ లెవీ అసలు రూపాన్ని చూపే కథలు కూడా ఇంకా చాలానే ఉన్నాయి.
అవును. మీరు నెట్వర్క్ ని కూడా తప్పు పట్టారు,
కానీ పుస్తకం మీద ఆలెక్స్ బొమ్మ ఉండటమే కాస్త ఆసిక్తకరంగా ఉంది.
ఈ ఆలెక్స్ లెవీయే నాకు నా వృత్తి జీవితాన్ని ప్రసాదించింది.
మంచి పనే చేసింది కదా, ఏమంటారు?
కానీ ఆమె నీకోసం ఏం చేయలేదు, బ్రాడ్లీ. తన స్వార్థం కోసమే చేసింది.
ఆమె తన కోసం చేసుకుంది కాబట్టే ఆమె ఇవాళ ఈ స్థితిలో ఉంది.
ఆ విషయం మీకు కూడా తెలుసు.
అంటే, మీరు పది, పదిహేను ఏళ్ళ క్రిందట
జరిగిన కథలు ఆధారంగా ఒక పెద్ద కథాంశంగల పుస్తకం రాశారు కాబట్టే
మీరు ఇప్పుడు ఇక్కడ ఉన్నారు.
కానీ మీరు రాయకుండా ఉన్న కథేంటో తెలుసా, మిమ్మల్ని ప్రాధేయపడుతూ మీ వద్దకు వచ్చిన
ఒక మారిన మనిషి గాథని. కానీ మీరు ఆమె విన్నపాన్ని తిరస్కరించారు.
అందుకు బదులుగా, మీరు ఆమె బొమ్మని పుస్తక కవర్ పేజీలో ముద్రించారు.
ఆలెక్స్, నేనూ ఇద్దరం కలిసి ఈ నెట్వర్క్ లోనే, ఫ్రెడ్ మిక్లెన్
భాగోతాన్ని బయటపెట్టామని మీకు తెలుసు కదా.
నిజాన్ని అందరి ముందూ పెట్టాలని మేము మా వృత్తులను పణంగా పెట్టాం.
అది మీకు కూడా తెలుసు, ఎందుకంటే దాన్ని మీకన్నా ముందే మేము చెప్పాం కదా?
నిజమే.
ఈ పుస్తకంలో ఆలెక్స్ లెవీ గురించి చాలా కథలు రాశారు,
కానీ అది పాత ఆలెక్స్ లెవీ.
జనాలు మారుతారనుకుంటా.
జనాలు ఎదుగుతారు అనుకుంటా.
నేను మారుతున్నాను. మరి మీరు మారుతున్నారో లేదో.
ఇప్పుడు వాణిజ్య విరామానికి సమయం అయిందని నాకు చెప్పారు.
కానీ మేము మ్యాగీ బ్రెనర్ నుండి మరిన్ని విశేషాలతో మీ ముందుకు వస్తాము.
మహిళలమైన మనం ఏకమయి #ఆలెక్స్ లెవీకి అండగా ఉండాలి!
ఆలెక్స్ లెవీకి మరింత గౌరవం దక్కాలి
ఓరి దేవుడా!
#ఆలెక్స్ లెవీ మీద నాకున్న అభిమానం తగ్గదు,
ఇప్పటికే #ఆలెక్స్ లెవీయే నా హీరో.
మిట్చ్ కెస్లర్ చేసిన పాపానికి
ఆలెక్స్ లెవీని తప్పు పట్టేవాళ్లందరూ మూర్ఖులు
కొంత మంది విలేఖరులు, ఇతరులను తక్కువ చేయాలనే చూస్తుంటారు.
ఇదంతా నిజమేనా?
మన్నించు, మ్యాగీ ఆలెక్స్ లెవీ మీద ఇప్పటికీ మాకు ప్రేమ ఉంది
#ఆలెక్స్ లెవీని అసహ్యించుకోరాదు దీన్ని చాటుదాం.
హమ్మయ్య.
ఓరి దేవుడా.
నీలో ఏదో ఉంది, బ్రాడ్లీ.
నాలో ఏదో ఉంది అంటే?
అంటే, కొన్ని నెలల క్రిందట మనం తొలిసారి కలుసుకున్నప్పుడు,
ఆలెక్స్ లెవీ అంటే నీకు అస్సలు ఇష్టం లేదని, తను న్యాయంగా ఉండటం లేదని
చెప్పిందే చెప్పేదానివి.
లేదు. ఆలెక్స్ లెవీ అంటే ఇష్టం లేదని నేను అనలేదు.
అంటే, నీ మాటాల అర్థం ఇంచుమించుగా అదే.
కానీ విషయమేంటంటే, ఇవాళ రాత్రి ఆమెని ఇంకా దిగజార్చే అవకాశం నీకు దక్కింది,
కానీ నువ్వు నీ స్వభావానికి విరుద్ధంగా చాలా దూరం వెళ్లి ఆమెని సమర్థించావు.
ఆ ప్రక్రియలో భాగంగా, నువ్వు బయటపడాలని కోరుకున్న అన్ని విషయాలూ
ఉన్న పుస్తక రచయిత చేత మూడు చెరువుల నీళ్ళు తాగించావు.
అది అస్సలు అర్థవంతంగానే లేదు.
నేను చెప్పినదానికి కట్టుబడే ఉన్నాను.
అంటే... మ్యాగీ న్యాయంగా వ్యవహరించలేదని నాకు అనిపించింది.
అలెక్స్ గురించి నేనేమనుకుంటున్నానో, అక్కడ అది ముఖ్యం కాదు.
కానీ నువ్వు అయితే అదరగొట్టేశావు.
నీలో ఈ ఆకట్టుకొనే కోణాలు చాలా ఉన్నాయి.
ధన్యవాదాలు. అంటే ఆసక్తికరం కన్నా ఒక మెట్టు ఎక్కినట్టే కదా.
నాకు గుండె సమస్య ఉంది కదా, ఇంకా ఈ కోవిడ్ కూడా తోడయింది కనుక,
నేను ఒకట్రెండు నెలలకు మోంటానాలోని నా ఇంటికి వెళ్తాను,
ఈ కరోనా ఎప్పుడు పోతే అప్పుడు వస్తాననుకో.
అవును. అంతే కదా. అది అర్థవంతంగానే ఉంది.
కానీ నేను నిన్ను మిస్ అవుతాను. చాలా మిస్ అవుతాను.
నువ్వు కూడా నాతో అక్కడికి వచ్ఛే ఆలోచన చేయాలి.
కానీ నేను వారానికి అయిదు రోజులు షూటింగ్ కి వెళ్లాలి కదా.
అయితే, వదిలేయ్. నా కోసం.
నా ప్రేయసి పని చేయడం నాకు నచ్చదు.
నువ్వు నిజంగానే అంటున్నావా?
లేదు, జోక్ చేశానంతే.
ర్యాంచ్ లో నాకు ఒక చిన్న స్టూడియో ఉంది.
అది కాది.
నేను నీ ప్రేయసినా?
అంటే, నేనేమీ నీతో అబద్ధమాడను.
కానీ అప్పుడప్పుడూ నిన్ను చూస్తే నాకు భయమేస్తుంది.
సరే.
కానీ, అది నిజమే.
అలాంటిదే అనుకో.
-అబ్బా, ఇప్పుడా? సరిగ్గా సమయానికి. -నేను ఇప్పుడే వస్తాను.
సరే. నేను బెడ్ రూమ్లో ఉంటా.
-హేయ్, హ్యారీ. ఏంటి సంగతి? -ఇందాక ఎవరో దీన్ని ఇచ్చి వెళ్లారు.
ధన్యవాదాలు. నేను నీకు ఒకటి తెచ్చిస్తాను, ఒక్క నిమిషం ఆగు.
ఇది ఎప్పుడు ఇచ్చి వెళ్లారు?
ఏమో మరి. నా షిఫ్ట్ ముందు ఇచ్చి వెళ్ళారు. అయిదారు గంటలు అయ్యుంటుంది.
కాస్త కనుక్కోగలవా? ఇది చాలా ముఖ్యం.
-తప్పకుండా. -ధన్యవాదాలు.
ఓరి దేవుడా.
స్టార్ అయితే చాలు, ఏమైనా చేసేయవచ్చు.
దానికి ఆలెక్స్ లెవీయే సరైన ఉదాహరణ
మనం ఆలెక్స్ లెవీని ఆదర్శంగా తీసుకున్నామంటే నాకు ఆశ్చర్యంగా ఉంది
అయ్యో.
అయ్యయ్యో.
ఈ మార్నింగ్ షో జనాలందరినీ కట్టకట్టి సముద్రంలో తోసేద్దామా?
లీక్ అయిన ఆలెక్స్ లెవీ వీడియో అవాక్కయ్యేలా చేసింది
బాబోయ్.
అంటే, "వావ్" తప్ప ఇంకేం అనగలం?
ఆలెక్స్ లెవీ మారిపోయిన మనిషి అని, గతంలో చేసిన తప్పులకు
తనని ఇప్పుడు నిందించడం సరికాదని
బ్రాడ్లీ జాక్సన్ మనల్ని నమ్మించే ప్రయత్నం చాలానే చేసింది.
కానీ ఇది ఈమధ్యే జరిగిన సంఘటన.
నేను మిట్చ్ ని చూడటానికి ఇటలీ వెళ్ళాను.
అతను చనిపోయిన రోజున నేను అతడిని కలిశాను.
-ఆయన చనిపోయిన రోజా? -ఓరి దేవుడా.
ఆమె ఇప్పుడు అతనికి దూరంగా ఉంటోందని అనుకున్నానే.
అలా పది సంవత్సరాల నుండి దూరంగా ఉంది అనుకున్నాను.
అంతేగాక, ఆమె వల్ల, తన సహోద్యోగులందరికీ ప్రాణాంతక వైరస్ సోకే అవకాశం కూడా ఉంది.
ఇదెన్నో ఇబ్బందికరమైన సందేహాలకు తావిస్తోంది.
లైంగిక వేధింపులకు పాల్పడే వాడని తెలిసి కూడా ఆమె ఎందుకు అతడిని కలిసింది?
నిజంగా కెస్లర్ ఎలా చనిపోయాడు?
మొదట జెఫ్రీ ఎప్స్టీన్...
ఓరి దేవుడా.
ఏంటి? ఏంటిదంతా?
ఆసుపత్రిలో ఖాళీ లేదు.
రోగుల కోసం మేము ఆసుపత్రి బయట
గుడారాలను ఏర్పాటు చేస్తున్నాం...
ఓరి దేవుడా.
డగ్, ఏంటిదంతా? ఏం జరుగుతోంది?
నీ గొంతు విన్నాక, ఇప్పుడు నాకు ప్రశాంతంగా ఉంది.
రాత్రి నువ్వు కాలుజారావు, దాని వల్ల నీ తలకి గాయమైంది.
నిను చిప్ కనుగొన్నాడు.
తలకి చిన్న గాయమే అయింది. మరి ఇంకో విషయానికి నేను చింతిస్తున్నాను.
అవునులే. నన్ను అందరూ అసహ్యించుకుంటున్నారు.
అవును. కానీ...
వాళ్లు నీకు చెప్పలేదా?
ఏంటి? చెప్పడం ఏంటి?
నేను చెప్పడం కన్నా నీకు డాక్టర్ చెప్తేనే మంచిది.
లేదు, లేదు. చెప్పు, డగ్. నన్ను భయపెట్టకు. ఏంటో చెప్పేయ్.
అత్యవసర గదిలో నీకు పరీక్ష నిర్వహించారు,
నీకు కరోనా పాజిటివ్ వచ్చింది.
అయ్యో.
అగ్నిమాపక శాఖ న్యూ యోర్క్ వైద్య సిబ్బంది
ఉపశీర్షికలను అనువదించినది: అలేఖ్య